DE CORISEILLE DE SCHEPPER. 121 



robbe, au nom d'elles. Alors il a commencé ung long discours, disant en 

 premier lieu qu'il n'y avoit chose meilleure que la paix, alléguant sur ce 

 les incoramoditez de la guerre, captivitez des hommes, degastz des pays, 

 meurdres des enfans ; déclarant par long propos plusieurs inconvénientz 

 que par le moyen de la guerre parviennent aux innocens; et tombant 

 finablement sur la puissance du Grand Turcq, déclara comment il pouvoit 

 couvrir la terre de gens d'armes; qu'il luy estoit loisible de continuelle- 

 ment mener guerre, pour ce que l'armée terrestre ne luy coustoit rien; 

 car il leur esloit ordonné certain salaire duquel ilz se devoyent contenter; 

 que anciennement les hanitzaires ' n'avoient par chacun jour qu'ung demy 

 aspre, après que ilz ont obtenu ung aspre, mais que maintenant ils ont 

 les aulcuns deux aspres, les aultres trois, quattre, cinq, mais que personne 

 n'a par chacun jour davantaige de huict aspres. Quant à l'armée marine, 

 qu'il estoit vray que pour icelle il convenoit entrer en despenses, mais que 

 les richesses estoienl tant grandes, qu'il n'estoit possible de s'en ressentir; 

 que par le commandement du Grand Turcq, il avoit le jour précédent, 

 tiré mille charges d'aspres qui faisoyent vingt fois cent mille ducalz, 

 pour envoyer l'armée en Italie; qu'il avoit jusques à quarante mille Tar- 

 tares, lesquelz estoient suffisantz pour destruire tout le monde, et lesquelz 

 avec aultres trois cents mille hommes, il avoit arresté d'envoyer vers les 

 Ilalies, lesquelz illecq venuz gasteront et destruiront ilz, dist-il , toute 

 chose! Car qui leur pourra résister, quelles misères, quelles occisions 

 n'adviendront es dictes contrées; mais jusques à présent, dist-il, j'ai em- 

 pesché beaucoup d'eiïusion de sang. J'ai salve plusieurs milliers de femmes, 

 enfans et aultres , lesquelz j'ai contraincts de secrètement eux retirer de 

 nuict dedans les forests, affin qu'ilz eschappassent des mains des Turcqz; 

 que ces choses et aultres semblables se faisoyent par luy et par les bons 

 Turcqz, pour ce que lesdicts Turcqz n'estoyent si barbares, inhumains et 

 cruelz que les Cresliens estimoyent, mais qu'entre eux y avoit aussy des 

 bons, comme l'on en trouve partout; qu'il gouvernoit ce grand empire, 

 que tout ce qu'il faict demeure faict, car il avoit toute puissance, touts 



Janissaires. ' 



Tome XXX. 16 



